Arsenio Lupin III el xe el protagonista d ła serie manga e anime , creà da Monkey Punch . El personaxo xe stà clasifegà come l'otavo pì iconego de i anime da Mania.com. IGN ło ga invese ełexesto come cuindexexemo mejo personaxo dei anime de tuti tenpi. El vien descrivesto cofà nevodo del çełebre Arsène Lupin, protagonista de vari romanxi de Maurice Leblanc. Come el nono e el pare, el xe un ładro da łe inumarevołi abiłità, risercà da ła połisia de tuto el mondo, in partegołar da l'ispetor Koichi Zenigata de l'Interpol, che el xe deventà un aceremo rivałe sercandoło sensa sosta in tuto el mondo par arestarlo, sensa parò aver suceso. Xe plauxìbiłe che el sia nasesto in Fransa, avendo łu steso afermà de "aver riseùo el primo bagno inte łe acue giasàe de ła Sena". El nono xera Arsène Lupin, el famoxo ładro fransexe che gaveva istituìo un premio par i pì abiłi ładri del pianeta, el , ideà par meter a confronto i mejo ładri del mondo in una prova che consisteva inte el robar na scàtoła contegnente tute łe identità dei połisioti segreti xaponexi e sconta in un stansin inte i soteranei de Scotland Yard. Come so nono, Lupin III xe el detendor del . Inoltre, a pì riprexe inte łe varie serie, se acena ad antenai itałiani e japonexi de Lupin. Lupin fa de frecuente rifarimento al nono, çitandone masime de vita o inprexe, e ło stima tanto.